Foto’s van die Malema wag-aksie | Die nuwe Suid-Afrika
« Farmer shot dead
Jeugliga "vertrap en verskeur" plaasmoord name »
Foto’s van die Malema wag-aksie
‘n Klompie ondersteuners van Ben Geldenhuys het deur die loop van die oggend by die piekniekplek op die Voortrekkermonumentterrein bymekaar gekom. Voertuie wat die terrein wou binnegaan is deursoek en diegene met vuurwapens is nie toegelaat nie. Ben Geldenhuys is later die oggend, met sy aankoms, toegang tot die terrein geweier. Daar is blykbaar amptelik deur die bestuur besluit dat Ben en Malema nie op die terrein toegalaat sou word nie. Die konvooi van 25 voertuie het toe van die piekniekterrein na die hoofingang beweeg waar Ben gewag het. Buite het nog 9 voertuie gewag.
Die ondersteuners van Ben het vreedsaam buite die hoofhek bymekaar gekom en met skriflesing en gebed geopen. Die polisie het die gebeure, anders as gewoonlik, ook vreedsaam handteer. Na meer as ‘n halfuur se gewag vir Malema het die ondersteuners begin terugkeer na hul onderskeie bestemmings.
Verskeie van die ondersteuners was met vuurwapens gewapen. Dit is nie deur Ben of die organiseerder, Abel Malan, verbied of pertinent aangemoedig nie. Elke persoon kon vir homself besluit. Die motivering vir die dra van vuurwapens, soos wat dit ons volk betaam, was selfverdediging en nie aanval nie. Daar gaan egter ook ‘n boodskap daarmee saam. ‘n Boodskap dat burgerlikes moet ophou om wapensku te wees en hulself beveilig.
Daar is verskeie foto’s geplaas.
This entry was posted on 23 March, 2010 at 8:18 am and is filed under Uncategorized.	You can follow any responses to this entry through the RSS 2.0 feed.